Source: http://www.monitoruljuridic.ro/act/hot-r-re-nr-966-din-18-decembrie-2019-pentru-modificarea-i-completarea-hot-r-rii-guvernului-nr-313-2017-nbsp-privind-nfiin-area-organizarea-i-func-ionarea-departamentului-pentru-dezvoltare-durabil-emitent-221133.html
Timestamp: 2020-05-25 10:09:45+00:00

Document:
﻿ HOTĂRÂRE nr. 966 din 18 decembrie 2019 pentru modificarea şi completarea Hotărârii Guvernului nr. 313/2017 privind înfiinţarea, organizarea şi funcţionarea Departamentului pentru dezvoltare durabilă
Hotărârea Guvernului nr. 313/2017 privind înfiinţarea, organizarea şi funcţionarea Departamentului pentru dezvoltare durabilă, publicată în Monitorul Oficial al României, Partea I, nr. 356 din 15 mai 2017, cu completările ulterioare, se modifică şi se completează după cum urmează:
"(2) Departamentul are următoarele funcţii:
a) de coordonare a activităţilor de implementare a Strategiei naţionale pentru dezvoltarea durabilă a României 2030, adoptată prin Hotărârea Guvernului nr. 877/2018, denumită în continuare Strategie, rezultată din setul de 17 obiective de dezvoltare durabilă ale Agendei 2030 pentru dezvoltare durabilă, denumită în continuare Agenda 2030, adoptată de Organizaţia Naţiunilor Unite în septembrie 2015;
b) de planificare şi de integrare a datelor şi informaţiilor comunicate de către instituţiile cu atribuţii în domeniu, în vederea formulării propunerilor de măsuri de eficientizare a proceselor/documentelor elaborate de către autorităţile administraţiei publice, de raportare către Guvern, ori de câte ori este cazul, asupra elaborării sau implementării setului de măsuri privind dezvoltarea durabilă la nivel naţional şi de coordonare a activităţilor de localizare şi prioritizare a ţintelor şi obiectivelor specifice, elaborate de autorităţile administraţiei publice de specialitate;
c) de monitorizare a implementării Strategiei pe baza indicatorilor naţionali de dezvoltare durabilă, de formulare a propunerilor de ajustare a obiectivelor-ţintă pe plan naţional şi a termenelor de realizare, precum şi de identificare de noi indicatori necesari în funcţie atât de situaţia reală, cât şi de facto constatată de prevederile directivelor Uniunii Europene în materie, adaptate pe parcurs;
d) de reprezentare în raporturile cu ministerele, autorităţile administraţiei publice, cu organismele interne şi internaţionale, precum şi în raporturile cu persoanele fizice şi juridice române şi străine."
2. La articolul 3 alineatul (1), literele a), c)-h), m), o)- s) se modifică şivor avea următorul cuprins:
"a) analizează stadiul îndeplinirii obiectivelor de dezvoltare durabilă ale Strategiei pe baza indicatorilor naţionali de dezvoltare durabilă;
c) coordonează elaborarea planului naţional de acţiune pentru implementarea Strategiei, urmărind o abordare integrată şi multidimensională a acestuia, precum şi racordarea Strategiei la obiectivele de dezvoltare durabilă stabilite la nivelul Uniunii Europene şi al Organizaţiei Naţiunilor Unite;
d) sprijină Institutul Naţional de Statistică în coordonarea elaborării şi actualizării setului de indicatori pentru monitorizarea implementării obiectivelor dezvoltării durabile la nivel naţional, regional şi sectorial, indicatori realizaţi în cadrul Sistemului statistic naţional, în congruenţă cu reglementările convenite în cadrul Uniunii Europene, vizând asigurarea relevanţei, termenelor de realizare, acurateţei şi comparabilităţii datelor cu cele ale celorlalte state membre ale Uniunii Europene;
e) cooperează cu Institutul Naţional de Statistică, coordonator al activităţii de realizare a indicatorilor disponibili din surse proprii, precum şi din surse administrative ale autorităţilor administraţiei publice centrale şi locale, în vederea măsurării implementării obiectivelor de dezvoltare durabilă. Sprijină demersurile iniţiate de Institutul Naţional de Statistică în scopul colectării de la autorităţile administraţiei publice centrale şi locale a datelor şi informaţiilor necesare evaluării gradului de implementare şi realizare a obiectivelor prevăzute în Strategie. Indicatorii vor fi incluşi în setul de indicatori de dezvoltare durabilă din baza de date a Institutului Naţional de Statistică şi vor fi utilizaţi de Departament pentru realizarea rapoartelor, informărilor şi a altor materiale documentare şi de conştientizare;
f) urmăreşte realizarea planului de acţiune pentru implementarea Strategiei;
g) propune eventuale măsuri de ajustare a obiectivelor-ţintă pe plan naţional, precum şi măsuri în ceea ce priveşte termenele de realizare, în funcţie de situaţia reală şi de prevederile europene în materie;
h) în scopul îndeplinirii atribuţiilor ce îi revin propune măsuri de eficientizare a proceselor/documentelor elaborate de către autorităţile administraţiei publice centrale şi alte instituţii, în scopul orientării către o perspectivă obiectivă, în concordanţă cu strategia de dezvoltare pe termen mediu şi lung a României, precum şi cu Programul de guvernare, din perspectiva abordării multisectoriale şi pentru îndeplinirea măsurilor din Programul de guvernare;
m) elaborează şi înaintează Guvernului, pe baza propunerilor şi a avizului consultativ ale Comitetului interdepartamental pentru dezvoltare durabilă, un raport anual care se prezintă Parlamentului României asupra modului de implementare a Strategiei;
o) monitorizează evoluţia indicatorilor naţionali de dezvoltare durabilă, utilizând sisteme informatice în procesul de colectare, centralizare şi raportare;
p) transmite informaţii, la solicitarea instituţiilor europene, asupra stadiului implementării Strategiei, împreună cu propuneri şi recomandări privind eventuala modificare a orientărilor generale, politicilor şi priorităţilor strategiei Uniunii Europene în materie;
q) colaborează cu organismele responsabile pentru implementarea Strategiei, precum şi cu structuri specializate din cadrul Parlamentului României şi Administraţiei Prezidenţiale, alte instituţii publice sau private, organizaţii neguvernamentale, precum şi cu organizaţii internaţionale cu activităţi în domeniu;
r) asigură reprezentarea şi ţine legătura cu Reţeaua Europeană pentru Dezvoltare Durabilă (European Sustainable Development Network - ESDN) la nivelul Uniunii Europene, cu Comisia Europeană şi celelalte instituţii ale Uniunii Europene şi Organizaţiei Naţiunilor Unite în vederea implementării pe plan naţional a Strategiei Uniunii Europene pentru dezvoltare durabilă şi Agendei 2030;
s) iniţiază, organizează şi finanţează, inclusiv în colaborare cu autorităţi publice centrale, instituţii publice sau organizaţii neguvernamentale, naţionale şi internaţionale, proiecte şi acţiuni de comunicare, informare şi conştientizare publică, în condiţiile legii, având ca obiectiv stimularea dezbaterii publice privind dezvoltarea durabilă a României, în context european şi mondial, precum şi diseminarea informaţiilor de interes public privind Strategia şi orice alte politici şi strategii sectoriale ale Guvernului în acest domeniu;"
3. La articolul 3 alineatul (1), literele j), k) şi l) se abrogă.
4. La articolul 3 alineatul (1), după litera ş) se introduc patru noi litere, literele t), ţ), u) şi v), cu următorul cuprins:
"t) prezintă Comitetului interdepartamental pentru dezvoltare durabilă şi Guvernului, ori de câte ori este cazul, rapoarte, note şi informări asupra stadiului implementării Strategiei şi face propuneri în scopul integrării şi armonizării tuturor măsurilor în contextul Strategiei şi în concordanţă cu obiectivele de dezvoltare durabilă stabilite la nivel european;
ţ) sprijină şi acţionează pentru formarea de nuclee pentru dezvoltare durabilă la nivelul autorităţilor publice centrale şi locale, cu atribuţii în domeniul dezvoltării durabile, care să urmărească atât implementarea obiectivelor de dezvoltare durabilă ce ţin de domeniul de activitate al instituţiei, cât şi să reprezinte punţi de legătură între fiecare instituţie şi Departament, pe de o parte, şi Institutul Naţional de Statistică, pe de altă parte;
u) coordonează activitatea experţilor în dezvoltare durabilă din cadrul autorităţilor administraţiei publice centrale şi locale, în scopul colectării şi furnizării datelor şi informaţiilor necesare evaluării gradului de implementare şi realizare a obiectivelor de dezvoltare durabilă ale Strategiei, conform solicitărilor Departamentului şi Institutului Naţional de Statistică;
v) formulează propunere de aviz către Comitetul interdepartamental pentru dezvoltare durabilă privind planurile şi programele naţionale de acţiune care au incidenţă directă asupra obiectivelor stabilite în Strategie."
5. La articolul 3, după alineatul (2) se introduce un nou alineat, alineatul (3), cu următorul cuprins:
"(3) În realizarea atribuţiilor sale, Departamentul cooperează cu instituţii şi organisme de drept public sau privat având responsabilităţi în aplicarea obiectivelor şi prevederilor convenţiilor şi acordurilor internaţionale din domeniul dezvoltării durabile ori din domeniile convergente cu domeniul dezvoltării durabile, ratificate de România."
6. La articolul 4, alineatul (3) se modifică şi va avea următorul cuprins:
"(3) În activitatea de monitorizare a implementării Strategiei şi a Agendei 2030, Departamentul conlucrează şi poate organiza consultări şi întâlniri cu reprezentanţii comunităţii ştiinţifice şi academice, precum şi ai societăţii civile din România, personalităţi cu prestigiu recunoscut şi competenţe precise în materie."
(1) Numărul maxim de posturi ale Departamentului este de 10 posturi, exclusiv demnitarul şi cabinetul demnitarului, cu încadrarea în numărul maxim de posturi aprobat pentru aparatul de lucru al Guvernului."
– Hotărârea Guvernului nr. 313/2017 privind înfiinţarea, organizarea şi funcţionarea Departamentului pentru dezvoltare durabilă, publicată în Monitorul Oficial al României, Partea I, nr. 356 din 15 mai 2017, cu completările ulterioare, precum şi cu modificările şi completările aduse prin prezenta hotărâre, se va republica în Monitorul Oficial al României, Partea I, dându-se textelor o nouă numerotare.
Gelu Puiu,
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 966 din 18 decembrie 2019

References: HOTĂRÂRE nr. 966
 articolul 3
 articolul 3
 articolul 3
 articolul 3
 articolul 4
 HOTĂRÂRE nr. 966